উল্লেখ্য, অঘোষিত পরিবহন ধর্মঘট করে দেশব্যাপী মারাত্মক জনদুর্ভোগ সৃষ্টি করা হয়। অথচ আন্দোলনকারী শিক্ষার্থীরা যানবাহন চালাতে বাধা দেয়নি। ভাঙচুরও করেনি। ওরা কেবল ফিটনেস সার্টিফিকেট, ড্রাইভিং লাইসেন্স ইত্যাদি দেখেছিল। যাদের কাছে পেয়েছে তাদের গাড়ি ছেড়ে দিয়েছে। যাদের কাছে পায়নি তাদের পুলিশে দিয়েছে আইনানুগ ব্যবস্থা নেবার জন্য। পুলিশও তাদের প্রশংসা করছে। তাহলে কারা শিক্ষার্থীদের ওপর ক্ষুব্ধ? কেন তারা হামলার শিকার হলো? এর রহস্য উদঘাটিত হওয়া দরকার। প্রকৃত অপরাধীদের চিহ্নিত করে আইনের হাতে সোপর্দ করা জরুরি।